“ออริจิ้นส์ พร็อพเพอร์ตี้” หวั่นตลาดหุ้นผันผวน เลื่อนแผนขาย IPO ไม่มีกำหนด
"ออริจิ้นส์ พร็อพเพอร์ตี้" หรือ ORI ผู้ดำเนินธุรกิจประกอบธุรกิจพัฒนาอสังหาริมทรัพย์ประเภทคอนโดมิเนียม เลื่อนแผนขายหุ้น IPO จำนวน 180 ล้านหุ้นออกไปโดยยังไม่มีกำหนดแน่ชัด หลังหวั่นตลาดหุ้นผันผวนกระทบความเชื่อมันนักลงทุน อนึ่งก่อนหน้านี้บริษัทคาดเข้าเทรด SET ได้ใน Q3/58 โดยมีบล.กสิกรไทย เป็นที่ปรึกษาทางการเงิน
26 ส.ค. 2558

บริษัท ออริจิ้น พร็อพเพอร์ตี้ จำกัด (มหาชน) หรือ ORI ระบุว่า บริษัทได้มีการหารือกับทางที่ปรึกษาทางการเงินและตัดสินใจเลื่อนแผนเข้าเทรดในตลาดหุ้นจากเดือน ก.ย.นี้ ออกไปก่อน หลังภาวะตลาดช่วงนี้ผันผวน และกระทบความเชื่อมั่นนักลงทุน เพื่อรอดูสถานการณ์ภาพรวมให้กลับมามีความเชื่อมั่นเพิ่มขึ้น ขณะที่บริษัทมีหนี้ระยะสั้นน้อยมาก หากยังระดมทุนไม่ได้ตามแผนก็ไม่กระทบต่อสภาพคล่อง
อนึ่งก่อนหน้านี้ บริษัทระบุว่า บริษัทพร้อมจะเข้าซื้อขายในตลาดหลักทรัพย์แห่งประเทศไทยภายในไตรมาส 3/58 นี้ โดยจะขายหุ้นสามัญให้แก่ประชาชนทั่วไปเป็นครั้งแรก (IPO) จำนวน 180 ล้านหุ้น มูลค่าที่ตราไว้หุ้นละ 0.50 บาท
โดย ORI เป็นผู้ดำเนินธุรกิจประกอบธุรกิจพัฒนาอสังหาริมทรัพย์ประเภทคอนโดมิเนียม เตรียมเข้าเทรดกลุ่มอุตสาหกรรม / หมวดธุรกิจ อสังหาริมทรัพย์และก่อสร้าง / พัฒนาอสังหาริมทรัพย์ ในตลาดหลักทรัพย์แห่งประเทศไทยหรือ SET โดยมีจำนวนหุ้นที่ IPO 180,000,000 หุ้น (หุ้นสามัญเพิ่มทุน 150,000,000 หุ้น และหุ้นสามัญเดิม 30,000,000 หุ้น) และมีที่ปรึกษาทางการเงินคือบริษัทหลักทรัพย์ กสิกรไทย จำกัด (มหาชน)